Բրեմերհաֆեն

Բրեմերհաֆեն (գերմ.՝ Bremerhaven [bʁeːmɐˈhaːfən], ստորին գերմաներեն՝ Bremerhoben, բառացի թարգմանած՝ նշանակում է «բրեմենյան նավահանգստ»), քաղաք Գերմանիայի հյուսիսարևմտյան մասում՝ Վեզեր գետի աջ արևելյան ափին, նրա էստուարիայի մերձակայքում։ Իրենից 60 կիլոմետր դեպի հարավ ընկած Բրեմեն քաղաքի հետ մեկտեղվելով՝ կազմում է Բրեմեն դաշնային երկրամասն ու Բրեմեն հանզայական ազատ քաղաքը։ 2014 թվականի դեկտեմբերի 31-ի տվյալներով Բրեմերհաֆենի բնակչության թվաքանակը եղել է 110 121։ Ժողովրդագրություն Բնակչության ազգային կազմը․ գերմանացիներ՝ 91 %, այլ ազգությունների ներկայացուցիչներ՝ 9 % (2011)։ Դավանաբանական կազմը՝ կաթոլիկներ՝ 11 %, բողոքականներ՝ 45 %, այլք՝ 44 % (2011)։ Պատմություն Քաղաքի ներկայիս տարածքում առաջին բնակավայրերը հիմնվել են բազում դարեր առաջ։ Բուն քաղաքը հիմնադրվել է 1827 թվականին։ 1830 թվականից շահագործման է հանձնվել Հին նավահանգիստը (der Alte Hafen)։ 1847—1852 թվականներին կառուցվել է Նոր նավահանգիստը (der Neue Hafen)։ 1854 թվականին Բրեմերհաֆենը դարձել է Եվրոպայի ամենամեծ էմիգրանտական նավահանգիստը, 1873—1876 թվականներին կառուցվել է Կայզերհաֆեն I նավահանգիստը (Kaiserhafen I), 1897 թվականին՝ Կայզերշլյոյզե շլյուզը (Kaiserschleuse), 1907—1909 թվականներին՝ Կայզերհաֆեն II և III նավահանգիստները։ 1857 թվականին հիմնվել է Norddeutsche Lloyd շոգենավային ընկերությունը, որը այդպիսի խոշորագույն ընկերություն էր աշխարհում։ Ընդհուպ մինչև Առաջին համաշխարհային պատերազմի ավարտը Գերմանիայի ռազմածովային նավատորմը Բրեմերհաֆենն ակտիվորեն օգտագործել է որպես ժամանակավոր բազա։ 1939 թվականին ջուր է իջեցվել Բրեմերհաֆենի «Շիխաու» նավաշինարանում կառուցված «Մարս» բեռնաուղևորատար ջերմանավը, 1940-ական թվականների վերջերին՝ խորհրդային նշանավոր «Վիտյազ» նավը։ 2009 թվականի հունիսի 25-ին Բրեմերհաֆենում հանդիսավորությամբ բացվել է կլիմայական գոտիների թանգարանը, որը գիտական ու լուսավորական մեծ աշխատանք է կատարում։ Քույր քաղաքներ Բրեմերհաֆենի քույր քաղաքներն են՝ Ռուսաստան, Կալինինգրադ (1992 թվականից) Ֆրանսիա, Շերբուր-Օկտվիլ (1960 թվականից) Միացյալ Թագավորություն, Գրիմսբի (1963 թվականից) Ֆինլանդիա, Պորի (1969 թվականից) Դանիա, Ֆրեդերիկսհավն (1979 թվականից) Լեհաստան, Շչեցին (1990 թվականից) ԱՄՆ, Բալթիմոր (2007 թվականից) Կլիմա Պատկերասրահ Տես նաև Կլիմայական գոտիների թանգարան Ծանոթագրություններ Գրականություն «Бремергафен». Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ). Սանկտ Պետերբուրգ. 1890–1907.: CS1 սպաս․ location missing publisher (link) Արտաքին հղումներ Auswandererhaus Deutsches Schiffahrtsmuseum (in German) Hochschule Bremerhaven (in English) Alfred Wegener Institut (in English) 360 QTVR Panos Fullscreen panos German Naval Base Bremerhaven 1939–45 20th century timetables «Քաղաքի պաշտոնական կայքէջը».: CS1 սպաս․ url-status (link)(չաշխատող հղում) Актуальная статистика по земле Бремен